BCPG เปิดโครงการ “บีซีพีจีมอบน้ำใจ การแบ่งปันที่ไม่มีวันสิ้นสุด” ผ่าน MV “น้ำเอยน้ำใจ”
BCPG เปิดโครงการ “บีซีพีจีมอบน้ำใจ การแบ่งปันที่ไม่มีวันสิ้นสุด” ผ่าน MV “น้ำเอยน้ำใจ”
1 มิ.ย. 2563

นายบัณฑิต สะเพียรชัย กรรมการผู้จัดการใหญ่ บริษัท บีซีพีจี จำกัด (มหาชน) หรือ BCPG เปิดเผยว่า จากภาวะวิกฤติโควิด-19 ที่เกิดขึ้นอยู่ขณะนี้ ได้ส่งผลกระทบต่อคนไทยหลายภาคส่วน หลายคนขาดความมั่นใจในอนาคตข้างหน้า หลายคนขาดกำลังทรัพย์ หมดกำลังใจ ถึงแม้สถานการณ์จะคลี่คลายไปในทางที่ดีขึ้น แต่ผลกระทบจากโควิด-19 ยังคงส่งผลต่อเนื่องต่อเศรษฐกิจ สังคมไทยอย่างไม่สามารถคาดเดาระยะเวลาสิ้นสุดได้  ที่ผ่านมาเราได้เห็นคนไทยต่างให้ความช่วยเหลือกันทุกภาคส่วน ซึ่งการมีน้ำใจของคนไทยไม่เหมือนใครในโลก
ทั้งนี้ บีซีพีจีอยากเห็นคนไทยช่วยกันต่อไป และเราขอร่วมเป็นส่วนหนึ่งในการดูแลช่วยเหลือสังคมไทย  ผ่าน “โครงการบีซีพีจีมอบน้ำใจ การแบ่งปันที่ไม่มีวันสิ้นสุด” โดยมีกิจกรรมภายใต้โครงการดังนี้
ก่อนหน้านี้บีซีพีจีได้ให้การช่วยเหลือในวิกฤตโควิด-19 อย่างต่อเนื่องอาทิ การสนับสนุน สจล. ในโครงการศูนย์วิจัยนวัตกรรมอุปกรณ์ทางการแพทย์เพื่อบรรเทาโควิด-19 สนับสนุนมหาวิทยาลัยสงขลานครินทร์ เพื่อผลิตอุปกรณ์ตรวจโควิด-19 เป็นต้น
การขอสนับสนุนการแบ่งปันของคนไทยที่ไม่มีวันสิ้นสุด ด้วยการมอบกำลังใจให้ คนไทยทุกคนที่ช่วยเหลือกันอยู่ และยังคงจะช่วยเหลือกันต่อไป ผ่านเอ็มวี “เพลงน้ำเอยน้ำใจ” ของพี่ป้อมอัสนี  โชติกุล เพื่อสื่อสารว่า ผู้ให้คือคนสำคัญ ไม่ว่าเวลาใด เราคนไทยก็ยังพร้อมช่วยกันต่อไป
“สุดท้าย ขอขอบคุณน้ำใจพี่ป้อม อัสนี ที่กรุณาให้เพลงน้ำเอยน้ำใจเพื่อใช้ประกอบวิดีโอ เป็นเพลงที่มีความหมายดีมาก และสื่อสารถึงเรื่องน้ำใจที่ยิ่งใหญ่ของคนไทยเป็นอย่างดี ขอบคุณ โรงพยาบาลเลิดสิน ที่เอื้อเฟื้อสถานที่ถ่ายทำบางฉากในวิดีโอนี้ ขอบคุณ คุณหมอชูชัย ศรชำนิ อดีตรองเลขาธิการสำนักงานหลักประกันสุขภาพแห่งชาติ ปัจจุบันผู้บริหารโรงพยาบาลปิยะเวทที่กรุณาให้ใช้ภาพ รวมถึงผู้ให้ และคนไทยทุกคนที่มีส่วนร่วมกับวิดีโอนี้” นายบัณฑิต กล่าว